Document ID: 32005R2003

KOMMISSIONENS FORORDNING (EF) Nr. 2003/2005
af 8. december 2005
om ændring af forordning (EF) nr. 447/2004, hvad angår efterfølgende evaluering af Sapard-programmet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 32, stk. 5, og artikel 33, stk. 5, og
ud fra følgende betragtninger:
(1)
Det fremgår af bestemmelserne i artikel 12 i Kommissionens forordning (EF) nr. 2759/1999 af 22. december 1999 om gennemførelsesbestemmelser til Rådets forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden (1), at den efterfølgende evaluering af Sapard-programmet skal være afsluttet senest tre år efter programmeringsperiodens udløb.
(2)
Det bør sikres, at disse evalueringer fortsat kan gennemføres og finansieres efter 2006, dvs. efter udløbet af støtteperioden for udgifterne til Sapard-programmeringen i medfør af Rådets forordning (EF) nr. 1268/1999 (2).
(3)
Artikel 3 i Kommissionens forordning (EF) nr. 447/2004 af 10. marts 2004 om bestemmelser for at lette overgangen fra støtte under forordning (EF) nr. 1268/1999 til støtte under forordning (EF) nr. 1257/1999 og (EF) nr. 1260/1999 for Tjekkiet, Estland, Letland, Litauen, Ungarn, Polen, Slovenien og Slovakiet (3) bør derfor ændres, så den også omfatter efterfølgende evalueringer af Sapard-programmet.
(4)
Forordning (EF) nr. 447/2004 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -
UDSTEDT FØLGENDE FORORDNING:
Artikel 1
Artikel 3, stk. 2, i forordning (EF) nr. 447/2004 affattes således:
»2. Efterfølgende evalueringer af relevante Sapard-programmer, jf. artikel 12 i Kommissionens forordning (EF) nr. 2759/1999 (4), og betalinger vedrørende de projekter, for hvilke bevillingerne i medfør af forordning (EF) nr. 1268/1999 er opbrugt eller utilstrækkelige, kan integreres i programmeringen af udviklingen af landdistrikterne for perioden 2004-2006 i henhold til forordning (EF) nr. 1257/1999 og finansieres gennem EUGFL, Garantisektionen.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. december 2005.

Labels: 4
19
6
18
15